**NOLIKUMS**

**Liepājas pilsētas 2020. gada individuālajam čempionātam novusā.**

**1.Mērķis un uzdevumi.**

 1.Popularizēt novusa sportu Liepājā.

2.Noskaidrot Liepājas labākos spēlētājus 2020. gadā.

3.Celt novusistu meistarības līmeni.

4.Piesaistīt jauniešus novusam.

**2.Vieta un laiks.**

1.Sacensības notiek LSEZ Lauma Fabrics SIA novusa kluba bāzē Ziemeļu ielā 19, 3.stāvā.(Ir Liepājas NK norādes, Jautāt dežurantam) kā arī Liepājas Olimpiskajā centrā, Brīvības 39, cokolstāvā blakus minigolfam.

2.Sacensības plānotas laika posmā no 9. septembra līdz 26. novembrim trešdienās un ceturtdienās (ja būs kādas izmaiņas, par to tiks ziņots):

9.,16., 23. Septembris.– Apakšgrupu izspēle A grupai(Lauma)

10.,17.,24.septembris,– Apakšgrupu izspēles B(LOC),C(Lauma),D(Lauma) grupām.

 30. septembris, 1. ,7.8.,13.,14.,15., 21.,22.,28.,29. oktobris un 4.,5. novembris – Pusfināla grupu izspēle (LAUMA).

12.,19.,26. novembris(LAUMA) – LIELAIS fināls (16 labākie no pusfināla).

3. Sacensību sākums visās dienās plkst. 18.00.

4.Apakšgrupu izloze 8.septembrī plkst. 18.00 LN kluba telpās.

5. **UZMANĪBU – sacensību izspēles kārtība var mainīties atkarībā no pieteikušos dalībnieku skaita.**

**3.Sacensību vadība.**

1. Sacensības organizē Liepājas Novusa Klubs.

2. Sacensību galvenais tiesnesis – Oskars Brakmanis . Sacensību tiesneši: Ilmārs Strakšs, Edgars Bērziņš, Aleksandrs Subačs, Ojārs Strakšas.

**4.Sacensību dalībnieki un sacensību kārtība.**

1. Sacensībās atļauts piedalīties neierobežotam dalībnieku skaitam bez kvalifikācijas ierobežojumiem. Atļauts piedalīties gan kungiem, gan dāmām.

2. Katram spēlētājam jābūt nodrošinātam ar savu novusa inventāru (novusa kiju un ripu).

3. Par katru izspēles vakaru kluba biedriem bezmaksas, pārējiem maksa 2EUR. **Jauniešiem līdz 18 g.v. BEZMAKSAS**.

4. Visos posmos, neskaitot finālu, izspēles notiek pēc apļa sistēmas (spēlējot katrs ar katru) 6 setos. Par uzvaru – 2 punkti, neizšķirts 1 punkts, zaudējums – 0 punkti.

5. Pamatojoties uz 2019. gada individuālā čempionāta rezultātiem, 16 labākie izlozes kārtībā tiek sadalīti 4 apakšgrupās – katrā pa 4 spēlētājiem. Pārējos pieteikušos izlozes kārtībā ielozē klāt tiem, veidojot 4 apakšgrupas. Uz nākošo kārtu, kas ir pusfināls, tiek labākie 10 no katras apakšgrupas ar savstarpējiem rezultātiem līdz, veidojot 40 dalībnieku lielu pusfināla tabulu.

6. Tālāk šīs 4 grupas ar 10 dalībniekiem katrā izspēlēs ar pārējām 3 grupām savstarpējās spēles. Piemēram 1.grupa sākumā ar 2.grupu, bet 3.gr. ar 4.gr. utt., kopumā faktiski izspēlējot apļa turnīru.

7. Kad 40 dalībnieku lielais apļa turnīrs tiks izspēlēts, labākie 16 dalībnieki tiks uz LIELO finālu, kur izspēlēs no jauna apļa turnīru katrs ar katru, noskaidrojot jau nākamo pilsētas čempionu 2019.gadā. Uz finālu **ies līdzi** sakrātie punkti iepriekšējās savstarpējās spēlēs šim 16niekam. Ja kāds no pirmā 16nieka kādu iemeslu dēļ nepiedalīsies LIELAJĀ finālā, tad viņa vietu ieņem no pusfināla 17.vietu ieņēmušais, 18.vietu utt., līdz kamēr ir nokomplektēts pilns fināla 16nieks.

8. Finālā spēles notiks 7 setos – par uzvaru 2 punkti, par zaudējumu 0 punkti.

9. Sacensību dalībniekiem sacensību dienās jāierodas laikus – līdz 17.50. Ja kāds no dalībniekiem kavē vai kādi citādi nav ieradies uz sacensību sākumu bez attaisnojoša iemesla, sākoties sacensībām un beidzoties konkrētajai spēles kārtai, viņam piešķir tehnisko zaudējumu 0-W, setu attiecībā šis faktors netiek ņemts vērā.

 10. Par nepakļaušanos tiesnesim vai kādi citādi ignorējot tiesneša aizrādījumus, dalībnieks var tikt diskvalificēts no Liepājas pilsētas 2021.g. čempionāta, un par viņa dalību turpmākajos turnīros lems attiecīgā tiesnešu kolēģija.

11. Ja tiek konstatēts, ka atklāti tiek lietots alkohols, dalībnieku nekavējoties diskvalificē un par viņa dalību turpmākajos turnīros lems attiecīgā tiesnešu kolēģija.

12. Par nospēlētām mazāk nekā 50% no iespējamām spēlēm konkrētajā posmā (Kvalifikācija,pusfināls,fināls) dalībnieks tiek diskvalificēts konkrētajā posmā. Ja dalībnieks nepabeidz čempionātu, tiesnesim neko nesakot un neatnākot uz atlikušajām spēlēm, par viņa dalību nākamā gada čempionātam lems tiesnešu kolēģija.

13. Par spēļu sarunāšanu – ja tādas lietas tiks atklāti novērotas un saklausāmas, tad dalībnieki tiek diskvalificēti. Spēļu nespēlēšana bez attaisnojoša iemesla, uzskatāma par spēļu sarunāšanu.

14. Tehniskie zaudējumi netiek ņemti vērā pie uzvarētāju noteikšanas (skat. Nāk. P.).

15. Piesakoties čempionātam, dalībnieks piekrīt, ka viņa vārds uzvārds tiks minēts oficiālajās rezultāta tabulās, kā arī mediju vajadzībām var tikt uzņemts foto. Ja dalībnieks nepiekrīt, tad izlozes dienā viņam personīgi jāpienāk pie tiesneša un jāizstāsta savs lēmums.

**5.Uzvarētāju noteikšana.**

 1.Čempionātā visos posmos uzvara tiek vērtēta ar 2, neizšķirts ar 1, zaudējums ar 0.

 2.Vienādu punktu gadījumā vietu nosaka:

1. Pēc savstarpējo spēļu punktu attiecības,
2. Pēc savstarpējo setu attiecības,
3. Pēc kopējo setu attiecības,
4. Pēc Bergera koeficienta
5. Ja viss iepriekšminētais sakrīt, tad pārspēle 7 setos (līdz uzvarai).

3.Par pirmo vietu, ja ir ne vairāk kā divi dalībnieki ar vienādu punktu skaitu, notiek pārspēle 7 setos. Ja ir vairāk nekā divi dalībnieki ar vienādu punktu skaitu, uzvarētāju noteikšana notiek pēc 2. Punktā minētajiem apakšpunktiem.

**6.Apbalvošana**

Pirmo trīs vietu ieguvēji tiek apbalvoti ar attiecīgās pakāpes diplomiem, medaļām un piemiņas balvām. Ceturtajai, piektajai un sestajai vietai – diploms un piemiņas balva. Papildus var tikt noteiktas speciālas balvas no organizatoru puses.

**7.Pieteikumi**

 Pieteikumus iesniegt līdz 8. septembrim pl.17:00 tiesnesim Edgarm Bērziņm pa telefonu 20046598vai pa e-pastu skubijs26@inbox.lv